**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL UAB „ALYNAS“ PRAŠYMO ATLEISTI NUO NEKILNOJAMOJO TURTO MOKESČIO MOKĖJIMO**

2022 m. lapkričio 22 d, Nr. T1-283

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos nekilnojamojo turto mokesčio įstatymo 7 straipsnio 5 dalimi, Klaipėdos miesto savivaldybės taryba nusprendžia:

Neatleisti savivaldybės biudžeto sąskaita UAB „Alynas“ (kodas 302483198) nuo 2022 metų 1032 Eur nekilnojamojo turto mokesčio mokėjimo už patalpą, adresu: Žvejų g. 7, Klaipėda, dėl šių motyvų:

1. Juridinio asmens, laikinai susiduriančio su veiklos apribojimais dėl savivaldybės vykdomų gatvės kapitalinio remonto darbų, atleidimas nuo nekilnojamojo turto mokesčio mokėjimo neatitiktų mokesčių mokėtojų lygybės, teisingumo ir visuotinio privalomumo principo, įtvirtinto Lietuvos Respublikos mokesčių administravimo įstatymo 6 straipsnyje.
2. Sprendimo preambulėje nurodyti pagrindai Klaipėdos miesto savivaldybės tarybai suteikia teisę, bet ne pareigą biudžeto sąskaita atleisti nuo mokesčio mokėjimo. Nekilnojamojo turto mokesčio lengvatų teikimo procesą reglamentuoja Klaipėdos miesto savivaldybės tarybos 2010 m. liepos 29 d. sprendimu Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ ir 2021 m. birželio 22 d. sprendimu Nr. T2-160 „Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo“ patvirtinti tvarkos aprašai. Šiuose tvarkos aprašuose numatyti nekilnojamojo turto mokesčio lengvatų taikymo kriterijai ir sąlygos, tarp kurių nėra UAB „Alynas“ prašyme nurodytų aplinkybių.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Finansų skyriaus vyriausiasis specialistas

Tadas Kirstukas, tel. 39 60 22

2022-11-15